न डरे होते मोदी, तो एयर इंडिया जैसी सरकारी कंपनियां, जिन्होंने जनता का पैसा दशकों से हजम किया है, बिना कोई लाभ दिए, वे भी शायद बिक गई होतीं। काश कि मोदी ने राहुल गांधी के उस ताने का जवाब इस तरह दिया होता : मेरा सपना है कि वह दिन जल्दी आएगा जब गरीब से गरीब भारतीय के पास क्षमता होगी सूट और बूट खरीदने की। ऐसा करने के बदले मोदी वही भाषा बोलने लगे, जो हम सुनते आए हैं इंदिरा गांधी के जमाने से। यानी गरीबों के लिए मेरी सरकार घर बानाएगी, स्वास्थ्य बीमा देने का काम करेगी, इलाज का पैसा उपलब्ध कराएगी, आदि। बिलकुल वैसे जैसे उस पुराने दौर में काले धन की खोज हुआ करती थी, उसी तरह मोदी ने काले धन की तलाश शुरू की। नोटबंदी इसी कारण हुई।